EkBass/fiwiki-20250220-pages-articles huggingface dataset:
Eräänä kauniina päivänä

Eräänä kauniina päivänä on yhdysvaltalainen elokuva vuodelta 1996. Se on romanttinen komedia kahdesta yksinhuoltajasta, joita esittävät Michelle Pfeiffer ja George Clooney. Elokuvassa vilahtelee myös monia New Yorkin matkailukohteita.One Fine Day (1996) Meet. Fight. Fall in Love. What a Day. NY Times 1996 ==Näyttelijät== == Lähteet == Luokka:Vuoden 1996 yhdysvaltalaiset elokuvat Luokka:Yhdysvaltalaiset romanttiset komediat
Sari Luhtanen

Sari Luhtanen (s. 25. heinäkuuta 1961) on suomalainen kirjailija, käsikirjoittaja ja suomentaja. Luhtanen on opiskellut Helsingin yliopistossa englantilaista filologiaa, yleistä kirjallisuustiedettä ja teatteritiedettä. Luhtasen ja kuvittaja Tiina Pajun sarjakuvia on ilmestynyt eri lehdissä, ja he ovat julkaisseet yhdessä sarjakuvakirjoja ja kalentereita. Luhtasen ja Pajun sarjakuvia on ollut mukana useissa näyttelyissä Suomessa. Heidän töitään oli esillä myös pohjoismaisessa Cap du Nord -näyttelyssä Angoulêmessa Ranskassa 1997. Luhtasen ja Pajun Maisa ja Kaarina -sarjakuva palkittiin Kemin valtakunnallisessa sarjakuvakilpailussa vuoden parhaan lehtisarjakuvan Lempi- palkinnolla vuonna 1991. Luhtanen suomensi Simpsonit-televisiosarjaa 1990-luvulta vuoteen 2012 asti, yhteensä 494 jakson verran. Hän on suomentanut myös The Simpsons Movien (2007) televisioversion ja Yle TV1:n televisiosarjan Vanha suola janottaa sekä monia muita sarjoja. Luhtasen esikoisromaani Tuulin viemää ilmestyi vuonna 2011 Tammen kustantamana. Se edustaa niin sanottua chick lit -kirjallisuutta. Hän on kirjoittanut myös kaksi Nymfit- televisiosarjan yhteydessä ilmestynyttä kirjaa. Luhtanen asuu Fiskarsissa. Luhtanen sai yhdessä Tiina Pajun kanssa vuoden 2019 Puupäähattu-palkinnon sarjakuvasta Maisa ja Kaarina. == Teoksia == * * * * * * * * == Lähteet == Luokka:Suomentajat Luokka:Suomalaiset kirjailijat Luokka:Suomalaiset sarjakuvantekijät Luokka:Sarjakuvien suomentajat Luokka:Vuonna 1961 syntyneet Luokka:Elävät henkilöt
Lapionokat

Lapionokat (Ramphotrigon) on tyrannien heimoon kuuluva lintusuku. == Lajit == * Amazonianlapionokka (Ramphotrigon ruficauda) * Pikkulapionokka (Ramphotrigon megacephalum) * Rämeikkölapionokka (Ramphotrigon fuscicauda) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Ramphotrigon Luokka:Tyrannit
Teatteri Takomo

thumb|right|230px|Teatteri Takomo osoitteessa Fredrikinkatu 18. Teatteri Takomo on suomalainen teatteri, jonka toimitilat ovat Helsingissä Fredrikintorin kulmauksessa. Teatterin taiteellinen johtaja 2013-2021 on Akse Pettersson. Ohjaaja-dramaturgi Anna-Mari Karvonen aloittaa uutena taiteellisena johtajana vuoden 2022 alusta. Teatteri Takomo perustettiin Helsingissä syksyllä 1996. Sen perustajajäseniä olivat Kristian Smeds, Rauno Ahonen, Tarja Heinula, Nina Jääskeläinen, Susanna Mikkonen, Turo Pajala, Tommi Raitolehto, Jorma Tapio, Terike Haapoja ja Jetta Kuitunen. Ensimmäinen ensi- ilta oli sovitus Henrik Ibsenin näytelmästä Brand vuodelta 1866. Teatteri Takomo tekee esityksiä nykytodellisuuden ajankohtaisista kysymyksistä ja osallistuu teatterin keinoin nykypäivän yhteiskunnalliseen keskusteluun. Teatteri Takomon tekemän teatterin on tarkoitus syventää ihmisten tietoisuutta ja ymmärrystä nykyajasta sekä ihmisen olemassaolosta tämän päivän Suomessa ja maailmassa. Istumapaikkoja teatterissa on 70. Teatteri Takomo saa rahoitusta Taiteen edistämiskeskukselta sekä Helsingin kaupungilta. ==Jäsenet== * Noora Dadu * Joanna Haartti * Joonas Heikkinen * Niina Hosiasluoma * Katja Küttner * Ella Lahdenmäki * Samuli Niittymäki * Jaakko Pietiläinen * Tuomas Rinta- Panttila * Akse Pettersson * Sara Nyberg (tuottaja) ==Lähteet== ==Aiheesta muualla== * Teatteri Takomon verkkosivut * Luokka:Helsingin teatterit Luokka:Punavuori
Jällivaaran lentoasema

Jällivaaran lentoasema sijaitsee Jällivaarassa, Ruotsissa, noin kahdeksan kilometriä Jällivaaran keskustasta itään. Lentokenttä oli aluksi sotilaskäytössä 800 metrin kiitotiellään. Ennen matkustajaliikenteen käynnistämistä kiitotie rakennettiin 1 350 metrin pituuteen. Ensimmäinen matkustajaliikenteen reittilento laskeutui kentälle 18. huhtikuuta 1971. Vuonna 1984 kiitotietä jatkettiin nykyiseen 1 714 metrin mittaansa. Vuonna 1989 kiitotietä levennettiin 45 metriin. Uusi terminaalirakennus valmistui vuonna 1994. Jällivaaran lentoasema käyttää myös Lapland Airportin nimeä. Reittiyhteyksien lentoaika Tukholmaan on kaksi tuntia ja viisi minuuttia. Automatka Jällivaaran keskustasta lentoasemalle kestää noin kymmenen minuuttia. Vuoden 2008 syksystä alkaen on NextJet-lentoyhtiö hoitanut Tukholman ja Jällivaaran välisen Ruotsin valtion ostoliikenteen. Talvikaudella 2008–09 reitillä kulkee 12 viikkovuoroa suuntaa kohden. Laivastona toimii 68-paikkainen BAe ATP -potkurikone. == Lentokonehalli == NextJet-lentoyhtiö on syksyn 2008 aikana ilmaissut tahtovansa Jällivaaraan lentokonehallin, joka helpottaisi laivaston jäänkäsittelyä. Jällivaaran kunta ei ole antanut lentoyhtiölle lupaa väliaikaisen hallin rakentamiseen. Kunta rakentaa itse pysyvän hallin, jonka arvioidaan valmistuvan syksyllä 2009. Rakentamisen arvioidaan maksavan noin kolme miljoonaa euroa, josta puolet on EU:n varoja. Halliin mitoitetaan tila yhdelle Boeing 737 -kokoluokan koneelle, jossa on noin 180 matkustajapaikkaa. Muut kokoluokan vaatimat lentoaseman puitteet aiotaan rakentaa vuoteen 2011 mennessä. Nykyisin tämän suuruisilla koneilla ei voida liikennöidä Jällivaaraan. == Lähteet == == Aiheesta muualla == * Jällivaaran lentoasema – virallinen kotisivu Luokka:Jällivaaran liikenne Luokka:Ruotsin lentoasemat
Pensastyrannit

Pensastyrannit (Casiornis) on tyrannien heimoon kuuluva lintusuku. == Lajit == * Brasilianpensastyranni (Casiornis fuscus) * Ruskopensastyranni (Casiornis rufus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Casiornis Luokka:Tyrannit
A Day Without Rain

A Day Without Rain on irlantilaislaulajan Enyan vuonna 2000 julkaistu viides studioalbumi. Se voitti Grammy-palkinnon parhaana New Age -albumina vuonna 2002. Albumin tunnetuin kappale on ”Only Time”, jota useat mediakanavat käyttivät selostuksen taustalla kerrottaessa syyskuun 11. päivän terrori- iskuista vuonna 2001. Laulaja itse kuitenkin paheksui kappaleen käyttöä muistotarkoituksessa, erityisesti kun kappaleesta alkoi levitä internetissä erilaisia remix-versioita. Hän julkaisi itse erikoisversion kappaleesta keräämään avustuksia iskujen uhreille. Myös useita Enyan faneja on suututtanut Enyan musiikin yhdistäminen WTC-iskuihin, kuten myös kappaleen ”May It Be” käyttäminen CNN:n Larry King Live -ohjelmassa Afganistanin sodan yhteydessä vuonna 2002. A Day Without Rainista tuli Enyan uran myydyin julkaisu (yli 12 miljoonaa kopiota) ja se lukeutuu myös vuoden 2001 myydyimpiin albumeihin. Julkaisun jälkeen Enya oli myydyin naisartisti vuosina 2001 ja 2002. == Kappaleet == #A Day Without Rain – 2:38 #Wild Child – 3:47 #Only Time – 3:38 #Tempus Vernum (Kevät latinaksi) - 2:24 #Deora Ar Mo Chroí (Sydämen kyyneleitä iiriksi) – 2:48 #Flora's Secret – 4:07 #Fallen Embers - 2:31 #Silver Inches – 1:37 #Pilgrim – 3:12 #One by One – 3:56 #The First of Autumn 1 – 3:10 #Lazy Days 2 – 3:42 #Isobella 3 – 4:29 1 Sisältyy Kanadan, Meksikon, Portugalin ja moneen muuhun painokseen. 2 "Lazy Days" on 11. kappale monissa eri painoksissa. 3 Sisältyy ainoastaan Japanin painokseen. ==Palkinnot== Grammy-palkinto Vuosi Voittaja Kategoria 2002 A Day Without Rain Paras New Age -albumi Luokka:Vuoden 2000 albumit Luokka:Enyan albumit
Tyrannit (suku)

Tyrannit (Tyrannus) on tyrannien heimoon kuuluva lintusuku. == Lajit == * Harmaatyranni (Tyrannus dominicensis) * Isotyranni (Tyrannus cubensis) * Karibiantyranni (Tyrannus caudifasciatus) * Laahustyranni (Tyrannus savana) * Livertäjätyranni (Tyrannus melancholicus) * Meksikontyranni (Tyrannus couchii) * Niittytyranni (Tyrannus verticalis) * Paksunokkatyranni (Tyrannus crassirostris) * Pihatyranni (Tyrannus tyrannus) * Saksityranni (Tyrannus forficatus) * Savannityranni (Tyrannus albogularis) * Tarhatyranni (Tyrannus vociferans) * Valkokurkkutyranni (Tyrannus niveigularis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Tyrannus Luokka:Tyrannit
Helsingin balalaikkaorkesteri

Helsingin balalaikkaorkesteri on noin 30 soittajan orkesteri, jossa soitetaan balalaikoilla ja domrilla. Orkesteri perustettiin vuonna 1910 nimellä Helsingin Iso Venäläinen Orkesteri, joka muutettiin 1920-luvulla Helsingin balalaikkaorkesteriksi. Yhtye arvioi olevansa maailman toiseksi vanhin balalaikkaorkesteri. Balalaikkaorkestereille sävelletyn musiikin lisäksi orkesteri soittaa ja on levyttänyt venäläistä kansanmusiikkia ja maailmanmusiikkia sekä erilaista taide- ja populaarimusiikkia. Sen kapellimestarina toimii Gennadi Klykov. Orkesterin solistina on esiintynyt mm. sopraano Mari Palo. == Julkaisut == *Helsingin balalaikkaorkesteri 1999 *Taru Venäjästä 2004 *Helsingin Balalaikkaorkesteri 100 vuotta 2012 *Helsingin Balalaikkaorkesteri solistinaan Oskari Nokso-Koivisto: Bellman ja balalaikka 2015 == Lähteet == *Meteli.net *YLEn äänilevystö ===Viitteet=== == Aiheesta muualla == *Kotisivu Luokka:Suomalaiset yhtyeet Luokka:Helsingin musiikki
Sandhurst

Sandhurst on noin asukkaan kaupunki ja kunta (civil parish) Berkshiren kreivikunnassa Kaakkois-Englannissa. Se kuuluu Bracknell Forestin yhtenäishallintopiiriin ja sijaitsee noin 55 kilometriä Lontoon keskustasta lounaaseen ja 15 kilometriä Aldershotin kaupungista ja armeijan tukikohdasta pohjoiseen. Kaupunki on saanut nimensä alueen hiekkapohjaisesta maastosta ja metsäisistä tasangoista (). Sandhurst tunnetaan parhaiten Sandhurstin kuninkaallisesta sotakorkeakoulusta, jota ovat käyneet monet Ison-Britannian nimekkäimmistä sotilaista.Royal Military Academy Sandhurst == Lähteet == Luokka:Asutut paikat Berkshiressä Luokka:Englannin kaupungit Luokka:Englannin kunnat
Bill Cleary

thumb|Bob Cleary and Bill Cleary William J. "Bill" Cleary, Jr. (s. 19. elokuuta 1934 Massachusetts) on entinen yhdysvaltalainen jääkiekkoilija ja kiekkovalmentaja. https://www-ushockeyhalloffame- com.translate.goog/page/show/820320-william- cleary?_x_tr_sl=en&_x_tr_tl=fi&_x_tr_hl=fi&_x_tr_pto=sc Hän saavutti Yhdysvaltain joukkueen pelaajana kultaa 1960 ja olympiahopeaa edellisissä kisoissa 1956. ==Ura== Cleary oli valtakunnallisen tason pelaaja jo edustaessaan Harvardin yliopistoa, jonka useita oppilaitoskohtaisia ennätyksiä pitää yhä hallussaan. Näistä merkittävimpiä on yhden kauden piste-ennätys (89 tehopistettä). Cleary valmensi Harvardin yliopiston kiekkojoukkuetta yli 20 vuoden ajan ja johti sen NCAA National Championship -mestaruuteen 1989. Harvardissa hänen alaisuudessaan pelasi kolme Hobey Baker Award -palkinnon voittajaa (Scott Fusco, Mark Fusco ja Lane MacDonald) kuten useita tulevia NHL-pelaajiakin. Bill Cleary saavutti valmennusurallaan 324 voittoa, 201 tasapeliä ja jäi vain 22 kertaa tappiolle; voittoprosentiksi muodostui 61,2. Cleary jätti valmennustyön 1990, jonka jälkeen jatkoi Harvardissa urheilujohtajana. Nyttemmin hän on eläkkeellä ja asuu Bostonin seudulla. == Saavutuksia ja palkintoja == === Pelaajana === * NCAA Ice Hockey 50th Anniversary team * US Hockey Player of the Decade (1956–66) * International Ice Hockey Hall of Fame * US Olympic Hall of Fame * 1996 valinta "100 Golden Olympians" -ryhmään (US Olympic Committee) * Sports Illustrated nimesi hänet sijalle 33 Massachusettsin osavaltion 1900-luvun parasta urheilijaa valitaessa == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Jääkiekon maailmanmestarit Luokka:Vuonna 1934 syntyneet Luokka:Elävät henkilöt
Elza Soares

Elza Soares (23. kesäkuuta 1930 Rio de Janeiro – 20. tammikuuta 2022) oli brasilialainen sambalaulaja. Soares oli jonkin aikaa naimisissa brasilialaisen jalkapalloilijan Garrinchan kanssa. ==Diskografia== * Se Acaso Voce Chegasse (Odeon 1960) * A Bossa Negra (Odeon 1961) * O Samba E Elza Soares (Odeon 1961) * Sambossa (Odeon 1963) * Na Roda De Samba (Odeon 1964) * Um Show Da Elza (Odeon 1965) * Com A Bola Branca (Odeon 1966) * O Maximo Em Samba (Odeon 1967) * Elza Soares & Miltinho: Elza, Miltinho E Samba (Odeon 1967) * Elza Soares & Wilson Das Neves: Baterista: Wilson Das Neves (Odeon 1968) * Elza, Miltinho E Samba, v.2 (Odeon 1968) * Elza, Carnaval E Samba (Odeon 1969) * Elza, Miltinho E Samba, v.3 (Odeon 1969) * Sambas E Mais Sambas (Odeon 1970) * Pede Passagem (Odeon 1972) * Elza Soares & Roberto Ribeiro: Sangue, Suor E Raca (Odeon 1972) * Elza Soares (Odeon 1973) * Elza Soares (Tapecar 1974) * Nos Brancos Do Samba (Tapecar 1975) * Licao De Vida (Tapecar 1976) * Pilao + Raca = Elza (Tapecar 1977) * Negra Elza, Elza Negra (CBS 1980) * Somos Todos Iguais (Som Livre 1985) * Voltei (RGE 1988) * Trajeitoria (Universal 1997) * Carioca Da Gema - Elza Ao Vivo (Luna 1999) * Do Coccix Ate O Pescoco (Maianga Discos 2002) * Vivo Feliz (Tratore 2003) * Raridades: Sambas E Mais Sambas v.2 (EMI 2003) * Beba-Me (Biscoito Fino 2007) == Lähteet == == Aiheesta muualla == Luokka:Bossa nova -laulajat Luokka:Brasilialaiset laulajat Luokka:Vuonna 1930 syntyneet Luokka:Vuonna 2022 kuolleet
Hans von Seisser

Hans Ritter von Seisser (9. joulukuuta 1874 Würzburg, Baijeri, Saksan keisarikunta – 14. huhtikuuta 1973 München, Länsi-Saksa) oli saksalainen eversti ja Baijerin poliisijohtaja Adolf Hitlerin epäonnistuneen oluttupavallankaappausyrityksen aikana. Seisser syntyi baijerilaiseen porvarissukuun. Hänen isänsä oli Baijerin kuninkaallinen kauppatuomari Ludwig- Barbarossa Seisser. Hän kävi kadettikoulun, josta valmistuttuaan vuonna 1893 hänet sijoitettiin vänrikiksi 2. baijerilaiseen tykistörykmenttiin. Ensimmäisen maailmansodan syttyessä hän oli ylennyt majuriksi. Syyskuussa 1914 hänet palkittiin korkeimmalla baijerilaisella mitalilla (Militär-Max-Joseph- Orden) ja hänelle annettiin henkilökohtainen periytymätön ritarin arvonimi Ritter von. Syksyllä 1920 Seisser erosi armeijasta ja siirtyi poliisiin. == Baijerin triumviraatti == Baijerin pääministerinä oli tuolloin osavaltion itsenäisyyttä oikeistoekstremistien tuella ajanut Gustav Ritter von Kahr. Weimarin tasavallan johto hyväksyi ekstremismiä rajoittavan lain ja Kahr erosi protestina 1921. Kului kaksi poliittisten levottomuuksien täyttämää myrskyisää vuotta. Baijerin uusi pääministeri Eugen von Knilling nimitti Kahrin valtionkomissaariksi diktaattorin valtaoikeuksilla 1923. Kahr muodosti tällöin kolmihenkisen osavaltiohallinnon, ns. Baijerin triumviraatin yhdessä Seisserin ja armeijan kenraalin Otto von Lossowin kanssa. Triumviraatti kaavaili yhdessä Adolf Hitlerin ja marsalkka Erich Ludendorffin johtamien natsien kanssa vallankaappausta ja uuden hallituksen muodostamista. Triumviraatin vetäessä tukensa Hitleriltä, tämä yritti pakottaa sen puolelleen aloittamalla oman natsivetoisen vallankaappausyrityksensä, joka tultiin tuntemaan oluttupavallankaappauksena. Triumviraatti piti parhaillaan julkista kokousta münchenilaisessa oluttuvassa, kun Hitler miehineen ryntäsi sisään. Pistoolilla uhaten Hitler pakotti triumviraatin jäsenet seuraajikseen. Kuitenkin Hitlerin lähdettyä Kahr ja muut onnistuivat huijaamaan itsensä vapaaksi. Seisser hälytti miehensä välittömästi ja vallankaappaus päättyikin natsien ja poliisien väliseen laukaustenvaihtoon. Johtavat puolueen jäsenet pakenivat ulkomaille tai joutuivat vankilaan. Kahrin yhteys tuli ilmi ja hän menetti kannatuksensa varsinkin maltillisen oikeiston keskuudessa ja joutui pian eroamaan. Seisser pysyi poliisin johdossa kunnes jäi eläkkeelle vuonna 1930. Kun natsit saavuttivat vallan Saksassa tammikuussa 1933 he kostivat lähes kaikille vastustajilleen. Myös von Seisser pidätettiin ja suljettiin joksikin aikaa Dachaun keskitysleiriin. Kun liittoutuneet valtasivat Baijerin yhdysvaltalaiset kutsuivat Seisserin hoitamaan väliaikaisesti vanhaa virkaansa. Seisser kuoli 99-vuotiaana Münchenissä 1973. Luokka:Saksalaiset sotilaat Luokka:Natsi-Saksan henkilöt Luokka:Poliisit Luokka:Weimarin tasavalta Luokka:Vuonna 1874 syntyneet Luokka:Vuonna 1973 kuolleet
Läntinen pallonpuolisko

Läntinen pallonpuolisko on maantieteellinen termi maapallon puoliskolle joka sijaitsee Lontoon Greenwichistä länteen. Greenwich on sovittu nollameridiaanin sijainniksi, ja maapallon toista puoliskoa siitä itään kutsutaan itäiseksi pallonpuoliskoksi. Vaikka läntinen pallonpuolisko vastaa puolta maapallon pinta-alasta, siellä asuu vain noin 15 % maapallon väestöstä. Läntisen pallonpuoliskon maapinta-ala on kuitenkin pienempi kuin itäisen pallonpuoliskon. Amerikan manner on mantereista ainoa, joka sijaitsee kokonaan läntisellä pallonpuoliskolla. == Katso myös == * Eteläinen pallonpuolisko * Itäinen pallonpuolisko * Pohjoinen pallonpuolisko Luokka:Maan pallonpuoliskot he:המיספירה#חצי הכדור המערבי
Itäinen pallonpuolisko

Itäinen pallonpuolisko on maantieteellinen termi maapallon puoliskolle, joka sijaitsee Greenwichistä itään. Greenwichissä on nollameridiaani, ja maapallon toista puoliskoa siitä länteen kutsutaan läntiseksi pallonpuoliskoksi. Vaikka itäinen pallonpuolisko vastaa puolta maapallon pinta-alasta, siellä asuu peräti noin 85 % maapallon väestöstä. Myös suurin osa Euroopasta sijaitsee itäisellä pallonpuoliskolla. == Katso myös == * Eteläinen pallonpuolisko * Läntinen pallonpuolisko * Pohjoinen pallonpuolisko Luokka:Maan pallonpuoliskot he:המיספירה#חצי הכדור המזרחי
Fofana

Fofana on muun muassa seuraavien henkilöiden sukunimi: * Aïcha Fofana (1957–2003), malilainen kirjailija * Colomba Fofana (s. 1977), ranskalainen kolmiloikkaaja * Gueïda Fofana (s. 1991), ranskalainen jalkapalloilija * Mohamed Fofana (s. 1985), guinealainen jalkapalloilija * Pierrette Herzberger- Fofana (s. 1949), saksalainen poliitikko ja europarlamentaarikko
Exile

Exile voi tarkoittaa seuraavia: == Elokuva ja TV == * Exiled, hongkongilainen draamaelokuva vuodelta 2006 * Exiled: A Law & Order Movie, Kova laki -televisiosarjaan perustuva elokuva vuodelta 1998 * Exils, ranskalainen elokuva vuodelta 2004 == Musiikissa == * Exile, yhdysvaltalainen DJ ja hip hop -tuottaja * Tim Exile, brittiläinen elektronisen musiikin artisti * Exile, japanilainen yhtye * Exile, yhdysvaltalainen yhtye * Exile, brittiläinen muusikko * Exile, Anorexia Nervosan albumi vuodelta 1997 * Exile, Gary Numanin albumi vuodelta 1997 * Exile, Aloudin albumi vuodelta 2010 * Exile, To-Meran albumi vuodelta 2012 * Exile, Hurtsin albumi vuodelta 2013 * Exiles, Dan Fogelbergin albumi vuodelta 1987 * ”Exile”, Taylor Swiftin ja Bon Iverin kappale vuodelta 2020 * ”Exiles”, King Crimsonin kappale vuoden 1973 albumilta Larks’ Tongues in Aspic.
Ksantiinioksidaasi

Ksantiinioksidaasi eli ksantiinioksidoreduktaasi on entsyymi, joka katalysoi hypoksantiinin hapettumista ksantiiniksi ja edelleen virtsahapoksi . Ksantiinioksidaasia esiintyy muun muassa nisäkkäiden maidossa ja useissa eri kudoksissa == Rakenne, kofaktorit ja inhibiittorit == Massaltaan ksantiinioksidaasi on noin 100-310 kDa. Se on hyvin monimutkainen entsyymi johon on liittynyt rautaa, molybdeeniä ja kaksi flaviinimolekyyliä FAD:n muodossa . Entsyymin toimintaa estävät muun muassa allopurinoli, N-asetyyli-L- kysteiini, syanidi-ionit, kupari-ionit ja fytiinihappo. == Reaktiot == * Hypoksantiini + O2 \+ H2O ↔ Ksantiini + H2O2 * Ksantiini + O2 \+ H2O ↔ Virtsahappo + H2O2 Image:Hypoxanthin - Hypoxanthine.svg|Hypoksantiini (yksi happiatomi) Image:Xanthin - Xanthine.svg|Ksantiini (kaksi happiatomia) Image:Harnsäure Ketoform.svg|Virtsahappo (kolme happiatomia) == Ksantiinioksidaasi ja terveys == Ksantiinioksidaasilla on todettu olevan osuutta rintasyövän riskiin. Potilailla joiden ksantiinioksidaasipitoisuus on vähäinen on suurempi riski sairauden uusimiseen . Koska ksantiinioksidaasi lisää toiminnallaan virtsahapon määrää käytetään kihdin hoitamiseen entsyymiä inhibitoivia aineita kuten allopurinolia Harvinaisessa perinnällisessä sairaudessa ksantinuriassa ksantiinioksidaasi puuttuu. Tämä voi johtaa sappikivien syntyyn . == Lähteet == Luokka:Oksidoreduktaasit
Robin Antin

Robin Antin (s. 6. heinäkuuta 1961) on yhdysvaltalainen koreografi, tanssija ja musiikkivideoiden tekijä. Hän on vuonna 2010 hajonneen The Pussycat Dolls -yhtyeen luoja. Ennen tätä hän oli ehtinyt kehittämään myös yhtyeen Girlicious vuonna 2008. Myös tämä yhtye joutui kuitenkin hajoamaan vuonna 2011. Hänellä on kolme veljeä, joista Jonathan Antin on kuuluisa hiusstylisti. Muut veljet ovat Steve ja Neil. The Pussycat Dollsin sekä Girliciousin lopetettua toimintansa hän kokosi uuden tyttökokoonpanon G.R.L.-yhtyeen luomista varten. Vuonna 2015 G.R.L. lopetti toimintansa, kun yhtyeen merkittävä jäsen, Simone Battle teki itsemurhan. 15. kesäkuuta 2016 Antin ilmoitti, että G.R.L on tekemässä paluun uuden albumin muodossa. Luokka:Yhdysvaltalaiset koreografit Luokka:Yhdysvaltalaiset tanssijat Luokka:Vuonna 1961 syntyneet Luokka:Elävät henkilöt
Volvo XC60

Volvo XC60 on Volvon vuodesta 2008 lähtien valmistama crossover-tyyppinen henkilöautomalli, joka oli suuremman XC90:n jälkeen valmistajan toinen malli luokassaan. == Volvo XC60 I (2008–2017) == Ensimmäisen sukupolven XC60 esiteltiin konseptina Detroitin autonäyttelyssä tammikuussa 2007. Tuotantomallin ensiesittely oli Geneven autonäyttelyssä keväällä 2008. Malli perustuu Fordin ja Volvon yhteistyössä kehittämälle pohjalevylle, jolle perustuvat myös muun muassa Ford Mondeo, Volvo S80 ja V70. Vuoden 2009 Euro NCAP -kolaritestistä XC60 sai tulokseksi täydet viisi tähteä. Bensiinimoottorina oli aluksi kuusisylinterinen 3,0-litrainen T6 (285 hv), dieselmoottoreina viisisylinteriset 2,4-litraiset 2.4D (163 hv) ja D5 (185 hv). Vuonna 2009 tulivat kuusisylinterinen 3,2-litrainen (238 hv) bensiinimoottori ja 2.4D:n 175-hevosvoimainen versio. Lisäksi D5-moottorin teho nousi 205 hevosvoimaan. Vuonna 2010 175-hevosvoimainen dieselmoottori poistui ja 2.4D:n nimeksi vaihtui D4. Uutena bensiinimoottorina oli turboahdettu 2,0-litrainen (203 hv), lisäksi 3,2-litraisen teho nousi 243 hevosvoimaan ja T6:n 304 hevosvoimaan. Syksyllä 2,0-litraisesta tuli tehokkaampi 240-hevosvoimainen versio nimeltään T5. Keväällä 2011 pienempitehoinen turboahdettu 2,0-litrainen poistui valikoimasta ja samana kesänä D5-moottorin teho nousi 215 hevosvoimaan. Keväällä 2012 D4:n nimeksi vaihtui D3, ja siitä tuli tarjolle myös 2,0-litrainen 136-hevosvoimainen versio. 3,2-litrainen poistui samaan aikaan valikoimasta. Kasvojenkohotuksen kokenut XC60 esiteltiin keväällä 2013 Geneven autonäyttelyssä. Siihen tehtiin uudistuksia erityisesti keulan alueella. Lisäksi tarjolle tuli digitaalinen mittaristo, joka on kuljettajan muokattavissa. Uusi D4 oli 2,0-litrainen (181 hv) ja T5-moottorin teho nousi 245 hevosvoimaan. T6 poistui mallistosta keväällä 2015. Samaan aikaan D3-moottorin teho nousi 150 hevosvoimaan, D4:n 190 hevosvoimaan ja D5:n 220 hevosvoimaan. Uusi 2,0-litrainen T6 (306 hv) esiteltiin vuoden 2014 lopussa. == Volvo XC60 II (2017–) == Toisen sukupolven XC60 esiteltiin Geneven autonäyttelyssä keväällä 2017. Se perustuu samalle Volvon SPA-pohjalevyrakenteelle kuin esimerkiksi S90/V90- ja XC90-mallit. XC60 voitti World Car of the Year -palkinnon vuonna 2018. Vuoden 2017 Euro NCAP -kolaritestistä XC60 sai tulokseksi täydet viisi tähteä. Moottoreina ovat 2,0-litraiset bensiinimoottorit T5 (250 hv) ja T6 (310 hv) sekä dieselmoottori D5 (190/235 hv). Lisäksi on ladattava hybridimalli T8, jossa T6-bensiinimoottorin apuna on 87-hevosvoimainen sähkömoottori. == Lähteet == == Aiheesta muualla == XC60 Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Kirsi Helen

Kirsi Johanna Helen (o.s. Perälä, s. 6. toukokuuta 1982 Forssa) on suomalainen maastohiihtäjä. Helen saavutti nuorten PM-kilpailuissa Otepäässä 2000 viestissä kultaa ja 5 kilometrin perinteisen hiihtotavan kilpailussa hopeaa. Seuraavana talvena hän sai nuorten MM-kilpailuissa Karpacz-Szklarskassa kultaa 4 × 5 kilometrin viestissä ja pronssia vapaan hiihtotavan sprinttikilpailussa. Tarvision universiadeissa 2003 hän voitti kultaa vapaan tyylin sprintissä. Liberecin MM-kilpailuissa 2009 hän sijoittui sprintissä 24:nneksi. Vancouverin olympialaisissa 2010 hän oli 19:s ja putosi puolivälierissä, vaikka hänellä oli sama aika kuin jatkoon päässeellä Celine Brun-Liellä. Helen on sijoittunut maailmancupin henkilökohtaisessa osakilpailussa parhaimmillaan viidenneksi perinteisen hiihtotavan sprinttikilpailussa Otepäässä tammikuussa 2010. Parisprintissä hän oli Riikka Sarasojan kanssa viides Düsseldorfissa kaudella 2008–2009. SM-kilpailuissa hän on saanut sprintissä hopeaa Jämillä 2009Muranen ylivoimaiseen sprinttimestaruuteen Yle 9.1.2009 Viitattu 10.1.2009 ja pronssia Tampereella 2002. Parisprintissä hän on saavuttanut hopeaa Kontiolahdella 2009Saarisen siskokset kultajuhlissa Kontiolahdella Yle 27.3.2009 Viitattu 29.3.2009 ja pronssia Rukalla 2008Kangasniemen Kalske ja Vuokatti Ski Team Kainuu parisprintin Suomen mestareiksi . Helen edustaa Noormarkun Nopsaa. Hän lopetti uransa keväällä 2011, mutta teki paluun kaudeksi 2013–2014. 2014 SM- hiihtojen jälkeen Helen piti jälleen taukoa kilpailemisesta kunnes tuli lähtöviivalle Hakunilan FIS-kilpailuissa perinteisen tyylin 10 km:lla helmikuussa 2017https://www.fis-ski.com/DB/general/athlete- biography.html?sectorcode=CC&competitorid;=46922 == Lähteet == * === Viitteet === Luokka:Suomalaiset maastohiihtäjät Luokka:Vuonna 1982 syntyneet Luokka:Elävät henkilöt
Jotunheimen

Jotunheimen on Skandeihin kuuluva korkeahuippuinen vuoristoalue Opplandin ja Sognin ja Fjordanen läänien rajalla Etelä-Norjassa. Alueella sijaitsee vuonna 1980 perustettu Jotunheimenin kansallispuisto, jonka pinta-ala on 1 155,670 neliökilometriä. == Nimen tausta== Ylänköalueen nimen Jøtunheimen antoi norjalainen kirjailija Aasmund Olavsson Vinje vuonna 1862. Vinje nimesi alueen sekä skandinaavisen mytologian että paikallisten maisemien inspiroimana. Nimen alkuosa jotun viittaa jättiläisiin tai peikkoihin ja loppuosa heimen taas niiden kotipaikkaan – Jotunheim on skandinaavisessa mytologiassa jättiläisten maailma. Myöhemmin nimi Jøtunheimen muutettiin muotoon Jotunheimen, joka on nykyään tavallisemmin käytetty kirjoitusmuoto. == Maantiede == Jotunheimeniin kuuluvat Pohjois-Euroopan korkeimmat vuorenhuiput, korkeimpina Galdhøpiggen (2 469 m) ja Glittertind (2 464 m). Lounaisosassa on pienempi terävähuippuinen Hurrunganen vuoristo, jonka korkein huippu, Store Skagastølstinden eli Storen, yltää 2 405 metriin merenpinnan tasosta. === Jäätiköt === Jotunheimenin alueella on erikokoisia jäätiköitä. Nykyiset jäätiköt ovat lähinnä korkeiden huippujen ympärillä ja peittävät alueen ylimpiä laaksoja sekä korkealla olevia tasaisempia alueita. == Liikenne == Jotunheimenin suuresta alueesta huolimatta siellä ei ole juurikaan autoliikenteelle tarkoitettuja teitä. Jotunheimenin ja Breheimenin välissä ylängön ylittää Fv55-tie. Lännen suuntaan tie jatkuu Skjoldenista edelleen pidemmälle muun muassa Sogndalsfjøran, Balestrandin ja Høyangerin kautta E39-tielle. Idässä tie johtaa Lomiin asti. Eri puolille Jotunheimenin kansallispuiston reuna-alueita johtaa muutamia pieniä pistoteitä, vaikka itse kansallispuiston alue on käytännössä tietön. Pienen poikkeuksen tekee kuitenkin Veodalenlaaksossa Glitterheimiin, lähelle Glittertindeniä johtava pistotie, jonka pää on kansallispuiston alueen sisäpuolella. == Lähteet == == Kirjallisuutta == * Ryvarden, Leif: Norges nasjonalparker. N. W. Damm & Søn AS 2007. ISBN 978-82-04-09324-0 * Helgesen, Morten & Helgesen, Julia: Norges Fjelltopper over 2000 meter. Glittertind Forlag AS. Skrautvål 2013. ISBN 978-82-997013-7-2 == Aiheesta muualla == * VisitJotunheimen.com, Jotunheimenin virallinen kotisivu *
Ruumiinrangaistus

Ruumiinrangaistus on yksilölle hänen tekemänsä oikeudenloukkauksen vuoksi määrätty rangaistus, joka kohdistuu hänen ruumiilliseen koskemattomuuteensa. Ruumiillisen kurituksen tarkoituksena ei kuitenkaan ole hengen riistäminen. Ruumiinrangaistuksen ilmenemismuotoja ovat jonkin ruumiinosan tai kyvyn poistaminen tai vain kärsimyksen aiheuttaminen. Rangaistuksena voi esimerkiksi olla kielen, korvien, nenän tai käden irtileikkaaminen, ruhjominen tai polttaminen tai silmien puhkaiseminen.Otavan iso tietosanakirja, osa 7, palstat 770–771. Helsinki: Otava 1964 Ruumiinrangaistus oli tavallinen rangaistusmuoto vielä uuden ajan alussa, mutta länsimaissa siitä luovuttiin yleisesti 1700-luvun alkupuoliskolla lukuun ottamatta raipparangaistusta. Ruotsissa ja Suomessa ruumiinrangaistus saatettiin vuoden 1734 lain mukaan tuomita vain kuolemanrangaistuksen koventamiskeinona. Suomen vuoden 1889 rikoslaki ei enää tuntenut raipparangaistusta, mutta rangaistusten täytäntöönpanoasetuksen nojalla voitiin vankeja kurittaa enintään 25 lyönnillä vuoteen 1944 saakka.Otavan iso tietosanakirja, osa 7, palsta 178. Helsinki: Otava 1964 Joissakin maissa vapausrangaistuksia on pyritty koventamaan kärsimystä tuottavilla toimilla. Tällöin on käytetty esimerkiksi ravinnon vähentämistä tai kovaa makuualustaa. Suomessa vesileipärangaistus oli käytössä vuoteen 1975,Venla Abney, Kunnon vanki s. 5 Pro gradu, Helsingin yliopisto 2016 joskaan ei sanan varsinaisessa merkityksessä vuoden 1946 lainmuutoksen jälkeen vaan yksinäishuoneessa kärsittävän rangaistuksen koventamisena.Vesileipävankeus. Facta 2001, osa 18, palsta 135. Helsinki: WSOY 1981 ISBN 951-0-10239-3Otavan iso tietosanakirja, osa 9, palsta 1819–1820. Helsinki: Otava 1965 == Katso myös == * Kuritus ==Lähteet== Luokka:Rangaistusmenetelmät
Bobi Andonov

Bobi Andonov (, s. 18. elokuuta 1994 Melbourne, Australia) on pohjoismakedonialais-australialainen laulaja. Hän edusti Pohjois-Makedoniaa Lasten Eurovision laulukilpailussa 2008 kappaleella Prati mi SMS (Lähetä minulle tekstiviesti) ja sijoittui 5. sijalle. Hän on esiintynyt T-Jam Dance Studio–tanssiryhmässä 7-vuotiaasta lähtien, jonka lisäksi hän on esiintynyt useissa eri maissa. Luokka:Australialaiset laulajat Luokka:Pohjoismakedonialaiset laulajat Luokka:Vuonna 1994 syntyneet Luokka:Elävät henkilöt
Edith McGuire

Edith Marie McGuire (myöhemmin McGuire Duvall, s. 3. kesäkuuta 1944 Atlanta, Georgia, Yhdysvallat)Edith McGuire Bio, Stats, and Results Olympics at Sports- Reference.com on entinen yhdysvaltalainen pikajuoksija ja olympiavoittaja Tokiossa 1964. McGuire opiskeli Tennesseen valtionyliopistossa ja kuului yliopiston loistavaan pikajuoksujoukkueeseen yhdessä kahden muun olympiavoittajan, Wilma Rudolphin ja Wyomia Tyusin kanssa. McGuiren ura juoksijana oli lyhyt, mutta hän ehti silti voittaa kuusi Yhdysvaltain mestaruutta kolmessa eri lajissa. Hänen paras lajinsa oli 200 metrin juoksu, jossa hän voitti mestaruuksistaan neljä. Vuonna 1964 hän oli voittamaton tällä matkalla. Tokion olympialaisissa McGuire kilpaili ensin 100 metrin juoksussa saaden hopeaa joukkuetoverinsa Tyusin jälkeen. 200 metrin finaalissa hän päihitti Puolan Irena Kirszensteinin ja sai kultaa. Kolmannen mitalin hän sai pikaviestissä, jossa Yhdysvallat hävisi Puolalle. McGuire voitti kultaa myös Pan-Amerikan kisoissa 1963 200 metrillä ja pronssia pituushypyssä. McGuire lopetti urheilu-uransa 1965 ja ryhtyi opettajaksi. Nykyään hän omistaa useita pikaruokaravintoloita Oaklandissa, Kaliforniassa yhdessä miehensä Charles Duvallin kanssa. == Ennätykset == * 100 jaardia 10,5 * 100 m 11,4 (myötätuulessa 11,3) * 200 m 23,0 * Pituushyppy 624 == Lähteet == == Aiheesta muualla == Luokka:Yhdysvaltalaiset pikajuoksijat Luokka:Yhdysvaltalaiset pituushyppääjät Luokka:Yhdysvaltalaiset olympiavoittajat Luokka:Vuonna 1944 syntyneet Luokka:Elävät henkilöt
Oleksandr Zinenko

Oleksandr Borysovytš Zinenko (, s. 24. helmikuuta 1979) ukrainalainen riistamaaliampuja. Zinenko on saavuttanut poikien sarjassa kolme MM-mitalia ja aikuisten sarjassa kuusi mitalia. Olympialaisissa hän on edustanut maataa Sydneyssä 2000 ollen 10 m olympiakiväärissä 15. tuloksella 569. ==Lähteet== * * * Luokka:Ukrainalaiset ampujat Luokka:Vuonna 1979 syntyneet Luokka:Elävät henkilöt
Centigrade 232

__NOTOC__ Centigrade 232 on Robert Calvertin kirjana ja CD:nä julkaistu novellikokoelma. Alun perin Calvert julkaisi kirjan vuonna 1977 ja kasettiversion vuonna 1986 postimyynnin kautta. 2007 Voiceprint uudelleenjulkaisi sekä kirjan että äänitteen CD:nä. Kirjan nimi tulee kirjoituspaperin palamislämpötilasta (232 celsiusastetta)Robert Calvertin kommentti Voiceprintin nettisivuilla , joka puolestaan on viittaus Ray Bradburyn dystopiaromaaniin Fahrenheit 451. Elokuussa 2007 julkaistiin The Brock/Calvert Project-albumi, joka sisältää joitain tämän teoksen runoja yhdistettynä Hawkwindin soittamaan musiikkiin. __TOC__ == Sisältö == === The First Landing on Medusa === # Swing # Ode to a Crystal Set # The First Landing on Medusa # Ode to a Time Flower # Some Sketches of a Hand # The Starfarer’s Despatch # Song of the Gremlin # The Pause # The Clone’s Poem # Centigrade 232 # Fahrenheit 451 # The Naked and Transparent Man Gives Thanks === Buster Keaton and the Virgin Sperm Dancer === # Dance Steps # Lines for a Conception Card # Lady with a Looking Glass # The Siren # Buster Keaton and the Virgin Sperm Dancer # Your Time # A Refusal to Mourn the Removal, by Surgery of Two Benign Tumours # Circle Line # An Unposted Letter === The Urban Mountaineer === # The Clerk # Cleaning a Rapidograph # A Letter of Complaint to the Council # Fly on the Screen # The Recovery # Nail-Biter # Mountaineering in Suburbia # The Last Kitten # Caterpillar # Snowfall # Insomnia # Storm # Overslept # The Day We Hunted Birdsong # Fountains in the Park # Coots # Ragworm in a Rock Pool # Shell # Beach Combing === Ragworm in a Rock Pool === # Seagulls (for Richard Bach) (1) # Seagulls (for Richard Bach) (2) # Recollections of a Seaside Love Affair # The Drowned Man === The Red Baron Regrets === # Churchill’s Secret Rock Deal # The Red Baron Regrets # John Keates at Margate # Voodoo Child (In Memory of Jimi Hendrix) # The Legend of Esra Pound == Lähteet == Luokka:Vuoden 2007 albumit Luokka:Robert Calvertin albumit
Ohjelmistoatomi

Ohjelmistoatomi on käsite, artefakti, joka kuvaa formaalien rakenteiden käsittelyä ja tulkintaa tietokoneessa. Ohjelmistoatomin sisäisenä määrittelynä toimii pelkästään yksi atomistinen kaava (myös atomistinen sääntö). Sen takia ohjelmistoatomeista syntyvä malli on formaali ja tietokoneella täysin tulkittavissa ilman moniselitteisyyksiä. Ohjelmistoatomi liittyy symboliseen analyysiin, missä symboleita ja niiden taustalla olevia objekteja tulkitaan kuvatun logiikan mukaisesti. == Ohjelmistoatomin taustaa == Ohjelmistoatomi on kehittynyt fysiikan atomin ja atomismin muodostamista esikuvista. Loogisen atomismin teoriaa ovat kehittäneet Ludwig Wittgenstein ja Bertrand Russell, jotka kuvaavat myös molekyläärisiä käsitemalleja ajattelun pohjana atomeja käyttäen. Ohjelmistoatomi on menetelmätekninen ratkaisu, jossa symbolisen analyysin ja semiotiikan keskeinen käsite eli objekti saadaan toteutettua. == Ohjelmistoatomin soveltaminen koodin analysoimiseen == Symbolisessa ohjelma- analyysissa ohjelmistoatomin sisäisenä atomistisena sääntönä toimii vastaavasta ohjelmasta sen kieliopin mukaan johdettu kielioppitermi. Tämä muodostaa ohjelmistoatomin semantiikan. Koodista kehitetty atomistinen malli sisältää joukon ohjelmistoatomeita, jotka kytkeytyvät keskenään samaan tapaan kuin vastaavat kielioppitermit esimerkiksi Java- tai C++-koodissa. Ohjelmistoatomia simuloidaan vastaavalla simulointimetodilla, joka ohjelmoidaan ohjelmistoatomia vastaavan olioon. Simulointimetodin käyttäytyminen vastaa alkuperäisen kielen käyttäytymistä, mikä voidaan kuvata tilasiirtymäkaaviona (tilakaavio). == Katso myös == * Analyyttinen filosofia * Looginen atomismi * Semiotiikka * Symbolinen analyysi == Kirjallisuutta == * Atomistic Design Pattern for Programming in Prolog. St.Petersburg 17-19.6.2008. Vip Alc’08- conference (Atomistinen suunnittelumalli (en) sivut 98-105) * Symbolic Hybrid Programming Tool for Software Understanding. 3rd International Workshop on Hybrid Artificial Intelligence Systems (HAIS) 2008, Burgos, Spain, Springer LNAI 5271, pp. 499-506. == Aiheesta muualla == * * Luokka:Tietojenkäsittelytiede
Arto Rastas

Arto Rastas (s. 1979) on keittiömestari Rovaniemeltä. Nykyisin hän asuu Lempäälässä. Hänen ravintoloitaan olivat aiemmin Ravintola Hella & Huone, Hella & Huone deli, ja nyttemmin Dining 26 by Arto Rastas sekä Periscope Tampereella. Lempäälässä hänellä on kesäravintola Villa Hakkari. Rastas on Helsingin kulinaarisen instituutin omistaja ja kouluttaja sekä Arto Rastas catering pitopalveluyrityksen omistaja. Ennen vuotta 2010 Villa Hakkari ja Helsingin kulinaarinen instituutti olivat keittiömestari Gero Hottingerin hallinnassa, joka siirsi ne sukupolvenvaihdoksella eteenpäin tyttärelleen Katja Hottingerille ja vävypojalleen Arto Rastaalle. Marraskuussa 2018 avattiin Hans Välimäen ja Rastaan yhdessä omistama tapas-ravintola Penélope Helsingissä. Välimäki ja Rastas avasivat ranskalaishenkisen Bistro Bardot -nimisen ravintolan vuonna 2020 ja siitä tuli hetkessä Helsingin suosituimpia ravintoloita. Vuonna 2023 kaksikko avasi kaksi uutta ravintolaa, italialasihenkisen Bistro Ginan ja gastropubin nimeltä The Rook. Lapissa Rastaalla on North Pole catering Oy niminen yritys, joka tarjoaa yksityiskokkipalveluja asiakkaille. Kyseinen yritys pyörittää Levillä Levi Spirit -huviloiden ja Rovaniemellä Apukka Resortin ruoka- ja juomapalvelua. Rastaalla on Helsingissä Kämp Galleriassa Raàmen- ja Waff Daddy -nimiset ravintolat. Näiden lisäksi Rastaalla on cocktailbaari Bardem sekä henkilöstöravintolaketju Xavier, joka operoi Ilmarisen pääkonttoria sekä Epicenteriä Helsingissä. Hänet palkittiin vuonna 2005 Vuoden nuori kokki -suomalaistittelillä, ja samana vuonna hän osallistui kansainväliseen nuorten kokkien kilpailuun Bermudalla voittaen maailmanmestaruuden. Hän on toiminut Suomen kokkimaajoukkueen jäsenenä vuosina 2007–2010. Vuosina 2008–2010 Rastas esiintyi Yle TV2:n Kotikokit-ohjelmassa.http://www.puutarha- sanomat.net/uutiset/index.asp?Nro=1402 Lisäksi Rastas on esiintynyt MTV3:n Linnan tähdet -ohjelmassa vuosina 2011 ja 2012. Hän osallistui vuoden 2015 Top Chef -kaksintaistelu ohjelmaan sijoittuen kolmanneksi. Rastas on suomalaisen ruuan puolestapuhuja. Hän on tehnyt suomalaisen ruuan edistämismatkoja ympäri maailman ja osallistuu Suomen suurlähetystökokkienkin kouluttamiseen. == Lähteet == ==Aiheesta muualla== *Villa Hakkari (villahakkari.fi) *Välimerellä ja etelässä (dining26.fi) *Pitopalvelu Arto Rastas Catering – Tampere, Helsinki & koko Suomi (artorastascatering.fi) Luokka:Suomalaiset kokit Luokka:Vuonna 1979 syntyneet Luokka:Elävät henkilöt
HD 74156

HD 74156 on keltainen kääpiötähti Vesikäärmeen tähdistössä 210,6 valovuoden päässä Maasta. Sitä kiertää kolme planeettaa. Tähdellä on 24 % enemmän massaa, se on 58 % suurempi ja sen valovoima on 2,96 kertaa suurempi kuin Auringon. Huomattavaa on myös korkea rautapitoisuus. ==Aurinkokunta== Vuonna 2001 tähdeltä löydettiin kaksi jättiläisplaneettaa. HD 74156 b kiertää tähteä lähempänä kuin Merkurius Aurinkoa. Vuonna 2007 löydettiin b:n ja c:n välistä planeetta, jonka massaksi arvioitiin 0,4 Jupiterin massaa. Löytö on kuitenkin kyseenalaistettu, koska se saattaa johtua mittausvirheestä. == Lähteet == Luokka:Tähdet
Loxian

Loxian on kirjoittaja ja sanoittaja Roma Ryanin vuonna 2005 luoma taidekieli, jota ovat innoittaneet muun muassa Tolkienin haltiakielet. Kieltä on käytetty Enyan Amarantine-albumilla kappaleissa ”Less Than a Pearl”, ”The River Sings” ja ”Water Shows the Hidden Heart”. Luokka:Taidekielet
Vando Suvanto

Pekka "Vando" Suvanto (s. 22. marraskuuta 1947 Jyväskylä) on suomalainen rumpali, laulaja ja laulaja-lauluntekijä. Hän aloitti soittamisen Jyväskylässä 1962 The Mirages-yhtyeessä. Hänen jyväskyläläisistä yhtyeistä parhaiten kansallisella tasolla menestyi vuosina 1966-69 toiminut Silvery, joka säesti myös tunnettuja laulajia kuten Ankia, Jukka Kuoppamäkeä, Arto Sotavaltaa ja Sammy Babitzinia. Muutettuaan vuonna 1970 Helsinkiin Suvanto säesti Muskaa ja Kristiania sekä kesäkiertueella mm.Rauli Badding Somerjokea ja soitti Hectorin eri kokoonpanoissa kuten H.E.C.-yhtyeessä, Pelle Miljoonan useissa kokoonpanoissa sekä Tumppi Varosen ja Jukka Gustavsonin yhtyeissä. Hän lauloi myös taustoja ja soitti rumpuja mm. edellä mainittujen artistien levyillä. Lisäksi hän toimii laulajana ja lyömäsoittajana muun muassa Mescaleron ja Thresholdin levyillä. Omia kappaleitaan hän on julkaissut muun muassa yhtyeiden Sue Van Doe ja Silvery kanssa sekä soololevyillä. 90-luvun alusta lähtien Suvanto on tehnyt runsaasti musiikkia teattereihin, esimerkiksi Ari Nummisen, Juha Hurmeen, Esa Kirkkopellon ja Teatteri Rollon tuotantoihin. ==Diskografia== ===Sooloalbumit=== * * * * * * ===Sue Van Doe=== * * * ===Silvery=== * * == Lähteet == *Riskirecords-kotisivut === Viitteet === Luokka:Suomalaiset rumpalit Luokka:Suomalaiset laulaja-lauluntekijät Luokka:Suomalaiset rocklaulajat Luokka:Vuonna 1947 syntyneet Luokka:Elävät henkilöt
Dr. Hook & The Medicine Show

Dr. Hook & The Medicine Show oli newjerseyläinen rockyhtye, joka vuonna 1975 lyhensi nimekseen Dr. Hook. Yhtyeen laulajat olivat Ray Sawyer ja Dennis Lacorriere. Yhtye oli aktiivinen vuosina 1967–1985. Yhtyeen tunnetuimmat kappaleet ovat ”Sylvia’s Mother” ja ”The Cover of the Rolling Stone”. Kappaleet on tehnyt Shel Silverstein, joka ei ollut yhtyeen varsinainen jäsen. Luokka:Yhdysvaltalaiset rockyhtyeet Luokka:1970-luvun yhtyeet ja sooloartistit
Atomistinen kaava

Atomistinen sääntö eli atomistinen kaava on matemaattisessa logiikassa käytetty erikoistapaus kaavasta, jolla ei ole syvempiä sisärakenteita. Sitä kutsutaan lyhyesti myös atomiksi. Atomistisessa kaavassa ei siis ole alakaavoja sisällään. Atomit ovat siten yksinkertaisimpia hyvin-määriteltyjä logiikan kaavoja. Yhdistettyjä kaavoja voidaan muodostaa yhdistämällä atomistisia sääntöjä keskenään tyypillisillä logiikan konnektiiveilla. Atomististen kaavojen tarkka muoto riippuu käsiteltävästä logiikasta. Esimerkiksi propositiologiikassa atomistiset kaavat ovat muuttujia, jotka viittaavat propositioihin. Predikaattilogiikassa atomit ovat predikaattisymboleita, joihin voi liittyä argumenttejakin. Tällöin kukin argumentti on luonteeltaan termi, joka voi edelleen sisältää atomistisia kaavoja. Prolog-ohjelmointikielessä on käytettävissä edellä kuvatut predikaattilogiikan piirteet, mutta niiden lisäksi vielä rekursio, peräytys ja samastus, joiden ansiosta Prologia voidaan pitää tyypillisenä Turing-vahvana ohjelmointikielenä. == Atomistinen kaava on ensimmäisen kertaluvun logiikkaa == Hyvin määritellyille ensimmäisen kertaluvun logiikan termeille ja proposioitioille pätee seuraava syntaksi: Termit ovat muotoa: :`t ::= c | x | f (t1, …, tn)`, joten termi on määritelty rekursiivisesti joko vakioksi c (nimetty objekti), tai muuttujaksi x, tai funktiksi f, johon liittyy n kappaletta argumentteja. Funktiot sovittavat objektien joukkoja ja viittauksia itse objekteihin. Propositiot ovat muotoa: :`A, B, … ::= P (t1, …, tn) | A ∧ B | ⊤ | A ∨ B | ⊥ | A ⊃ B | ∀x. A | ∃x. A `, joten propositio määritellään rekursiivisesti n-argumenttiseksi predikaatiksi P, jonka argumentteina ovat termit tk, mutta myös lausekkeeksi, joka koostuu loogisista konnektiiveista (and, or) sekä kvanttoreista (for-all, there-exists), joita käytetään yhdessä muiden propositioiden kanssa. Atomistinen kaava (atomi) on yksinkertaisesti predikaatti, jota on sovellettu viittaamaan termien muodostamaan monikkoon. Atomistinen kaava on siten muotoa P (t1, …, tn) predikaatille P ja termeille tk. Muita hyvin määriteltyjä kaavioja saadaan kokoamalla atomeja yhteen kvanttoreiden ja konnektiivien avulla. Esimerkiksi kaava `∀x, P(x) ∧ ∃y, Q(y,f(x))∨ ∃z`. R(z) sisältää atomit * P(x) * Q(y, f(x)) * R(z) Kun kaikki atomin termit ovat maadoitettuja, silloin atomia kutsutaan maadoitetuksi atomiksi tai maadoitetuksi predikaatiksi. == Atomistinen kaava lähdekoodin analysoinnissa == Atomistinen kaava on olennainen määrittely ohjelmistoatomille, joka muodostaa symbolisen analyysin metakäsitteen, symboli, toiminnallisuuden. Tulkinta tarkoittaa symbolisessa analyysissä maadoitetun predikaatin käyttämistä kyselyn paluuarvona, mahdollisimman pitkälle yksinkertaistettuna. == Katso myös == * Matemaattinen logiikka * Ohjelmistoatomi * Predikaattilogiikka * Prolog * Symbolinen analyysi == Kirjallisuutta == * Hinman, P. (2005). Fundamentals of Mathematical Logic. A K Peters. ISBN 1-568-81262-0. Luokka:Logiikka de:Aussage (Logik)#einfache Aussagen - zusammengesetzte Aussagen
Kaava (luonnontieteet)

Kaava on matematiikassa ja muissa tieteissä käytetty tapa ilmaista tietoa symbolisesti. Kaavat voivat olla yhtälöitä, jolloin ne ilmaisevat eri suureiden välisiä riippuvuuksia. Kaavoja käytetään myös kemiassa, joissa kemiallisilla kaavoilla ilmaistaan yksiselitteisesti aineen kemiallinen koostumus tai molekyylirakenne. Kemiassa käytetään myös reaktioyhtälöitä, jotka osoittavat, mitkä lähtoaineet kemiallisessa reaktiossa muuttuvat miksikin reaktiotuotteeksi. Maailman tunnetuimpia kaavoja ovat Einsteinin suhteellisuusteoreettinen yhtälö E=mc² ja veden kemiallinen kaava H2O. ==Lähteet== Luokka:Matematiikka Luokka:Seulonnan keskeiset artikkelit
Kazimierz Nycz

Kazimierz Nycz (s. 1. helmikuuta 1950) on puolalainen kirkonmies. Hän sai katolisen vihkimyksensä diakoniksi 8. toukokuuta 1972, papiksi 20. toukokuuta 1973 ja piispaksi 4. kesäkuuta 1988. Hänestä tuli vuonna 1988 Villa Regisin titulaaripiispa ja Krakovan apulaispiispa. Vuonna 2004 Nycz nimitettiin Koszalin-Kołobrzegin hiippakunnan piispaksi. Vuonna 2007 hän siirtyi Varsovan arkkipiispaksi Stanisław Wielgusin jouduttua eroamaan skandaalin seurauksena. ==Aiheesta muualla== *Catholic-hierarchy.org: Archbishop Kazimierz Nycz Luokka:Puolalaiset papit Luokka:Katoliset arkkipiispat Luokka:Vuonna 1950 syntyneet Luokka:Elävät henkilöt
Kaarlo Kauppila

Kaarlo Vilhelm Kauppila () oli suomalainen jääkäriluutnantti. Hänen vanhempansa olivat maanviljelijä Kaarlo Erland Kauppila ja Hilma Johanna Hemilä.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Kauppila kirjoitti ylioppilaaksi Tampereen reaalilyseosta vuonna 1912 ja liittyi Satakuntalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla vuosina 1912–1915. ==Jääkärikausi== Kauppila liittyi vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 26. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Kauppila siirrettiin 23. syyskuuta 1917 pataljoonan Pioneerikomppaniaan ja lähetettiin rautatienrakennuskursseille Libauhun. ==Suomen sisällissota== Kauppila saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan aluksi komppanianvääpeliksi 2. Jääkärirykmentin 4. jääkäripataljoonaan, josta hänet siirrettiin 23. maaliskuuta 1918 alkaen pataljoonan esikuntaan esikuntavääpeliksi. Kauppila otti osaa sisällissodan taisteluihin Kalevankankaalla, Tampereella, Rajamäellä, Tarpilassa ja Raivolassa. ==Sisällissodan jälkeinen aika== Sisällissodan jälkeen Kauppila palveli edelleen 2. Jääkärirykmentissä, josta muodostettiin myöhemmin Porin jalkaväkirykmentti n:o 2. Hän toimi 24. elokuuta 1918 alkaen 2. komppaniassa vääpelinä ja sittemmin joukkueenjohtajana. Hänet siirrettiin 2. huhtikuuta 1919 alkaen Keski-Suomen rykmenttiin, josta hän erosi 21. huhtikuuta 1920. Armeijaan hän astui uudelleen palvelukseen 4. toukokuuta 1921, jolloin hänet sijoitettiin Pioneeripataljoonaan, missä hän toimi adjutanttina ja nuorempana upseerina. Armeijasta hän erosi toistamiseen 15. marraskuuta 1922 ja liittyi Suojeluskuntajärjestöön ja hänet sijoitettiin paikallispäälliköksi Ikaalisten suojeluskuntaan. Tehtävässä hän palveli 30. lokakuuta 1923 saakka. Hän toimi vielä toistamiseenkin pienen hetken Ikaalisten paikallispäällikkönä vuonna 1928 ja seuraava kosketus armeijan harmaisiin olikin sitten osallistuminen upseerien kertausharjoituksiin Niinisalossa vuonna 1939, joka enteili jo lähestyvää sotaa. ==Talvi- ja jatkosota== Kauppila osallistui talvisotaan Ikaalisten suojeluskunnan paikallispäällikkönä. Jatkosodan puhjettua hänet komennettiin Jalkaväenkoulutuskeskus 7:ään, josta hänet vapautettiin palveluksesta lääkärin lausunnon perusteella. Hänet on haudattu Ikaalisiin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1956 kuolleet